[{"text_idx": "#000005", "text": "Praegu makstakse Eestis veel paljudel ametikohtadel nii madalat to\u0308o\u0308tasu, et sellega kaasneb ko\u0303rge palgavaesuse risk, mis ei vo\u0303imalda suurele osale elanikest inimva\u0308a\u0308rset elu. Eesti to\u0308o\u0308tajad on to\u0303usvas joones kasvava miinimumpalga oma to\u0308o\u0308ga va\u0308lja teeninud, kirjutab Jaan-Hendrik Toomel."}, {"text_idx": "#000006", "text": "Kokkulepitud miinimumpalga avalikustamine ko\u0308idab inimeste meeli. On neid, kes ro\u0303o\u0303mustavad ja kiidavad ning neid, kes soovivad, et see oleks suurem. Kui uudised piisava miinimumpalga no\u0303udest levima hakkasid, oli reaktsioon u\u0308sna tagasihoidlik. To\u0303esti, leiba vo\u0303ib osta nii euro kui pooleteise eest, gurmaanid on valmis maksma ka neli eurot pa\u0308tsi eest. Hinnaskaala on lai ja igau\u0308ks leiab endale sobiva toote. Vastavalt oma to\u0308o\u0308tasu piisavusele, arvan."}, {"text_idx": "#000007", "text": "Ootamatult lo\u0303id kired lo\u0303kkele aga 2024. kuni 2027.aasta to\u0308o\u0308tasu alamma\u0308a\u0308ra suuruse ja metoodika hea tahte kokkuleppe so\u0303lmimise ja\u0308rel. Arvatavalt olid mai kaks viimast pa\u0308eva need, mil ettevo\u0303tete omanikud mo\u0303istsid, et kuigi heas usus so\u0303lmitud, vo\u0303ib lepe oluliselt kergitada nende to\u0308o\u0308jo\u0303ukulusid."}, {"text_idx": "#000008", "text": "Ko\u0303rgem miinimumpalk vo\u0303ib mo\u0303jutada ettevo\u0303tte kasumit, kuid to\u0303stab to\u0308o\u0308tajate lojaalsust. Nad reageerivad palgato\u0303usule u\u0308ldjuhul suurema panustamise ja pu\u0308sivusega. Seega on oluline leida tasakaal to\u0308o\u0308tajate o\u0303iglase tasustamise ja ettevo\u0303tte majandusliku ja\u0308tkusuutlikkuse vahel ning mo\u0303elda la\u0308bi tegevused, mis aitaksid to\u0308o\u0308jo\u0303ukulud kontrolli all ja to\u0308o\u0308tajad rahulolevad hoida."}, {"text_idx": "#000009", "text": "To\u0308o\u0308tajatel on lootust palgavaesusest va\u0308lja rabeleda"}, {"text_idx": "#000010", "text": "Ametiu\u0308hingutele heidetakse tihti ette soovi vo\u0303rdsustada to\u0308o\u0308tajate palku. Sealjuures unustatakse, et ametiu\u0308hingute keskliit on seisukohal, et to\u0308o\u0308l ka\u0308imine peab end a\u0308ra tasuma ja parematele to\u0308o\u0308tajatele ko\u0303rgema to\u0308o\u0308tasu maksmine on o\u0303igustatud. Miinimumpalga u\u0308ks u\u0308lesandeid on just to\u0308o\u0308tajaskonna madalapalgalise osa va\u0308hendamine, palgavaesuse a\u0308rahoidmine."}, {"text_idx": "#000012", "text": "Na\u0308iteks toob Eesti Pank oma to\u0308o\u0308jo\u0303uu\u0308levaates va\u0308lja, et 2022. aastal moodustasid miinimumto\u0308o\u0308tasuni ulatuvad palgamaksed ko\u0303ikidest va\u0308ljamaksetest ligikaudu 11 protsenti (osaajaga to\u0308o\u0308tamise to\u0303ttu vo\u0303i muul po\u0303hjusel). Lisaks on paljud inimesed viimase ku\u0308mne aastaga vaesunud ning enamasti on nad naissoost, noored, u\u0308ksikvanemad vo\u0303i va\u0308heste kutseoskustega."}, {"text_idx": "#000017", "text": "\"Seeto\u0303ttu on ametiu\u0308hingutel Eestis mo\u0303istlik liikuda jo\u0303ukamate liikmesriikidega sama teed ja edendada aktiivselt kollektiivla\u0308bira\u0308a\u0308kimisi.\""}, {"text_idx": "#000018", "text": "Ko\u0303rge miinimumpalga ja va\u0308heste madalapalgaliste to\u0308o\u0308kohtadega riikides lepitakse alampalk kokku kollektiivla\u0308bira\u0308a\u0308kimistel. Eesti on kahjuks koos Bulgaaria ja La\u0308tiga nende riikide hulgas, kus makstakse ko\u0303ige madalamat miinimumbrutopalka. Seeto\u0303ttu on ametiu\u0308hingutel Eestis mo\u0303istlik liikuda jo\u0303ukamate liikmesriikidega sama teed ja edendada aktiivselt kollektiivla\u0308bira\u0308a\u0308kimisi, et to\u0308o\u0308tajate ho\u0303lmatust kollektiivlepetega suurendada."}, {"text_idx": "#000019", "text": "30. mail kolmepoolselt valitsuse ja to\u0308o\u0308andjatega so\u0303lmitud to\u0308o\u0308tasu alamma\u0308a\u0308ra hea tahte kokkulepe on vaid u\u0308ks samm eesma\u0308rgini jo\u0303udmiseks. Su\u0308gisel lepitakse to\u0308o\u0308andjatega kokku 2024. aasta to\u0308o\u0308tasu alamma\u0308a\u0308ra konkreetne number, mille kinnitab valitsus."}, {"text_idx": "#000020", "text": "Ettevo\u0303tete stabiilsuse tagavad enesekindlad tarbijad"}, {"text_idx": "#000021", "text": "Ettevo\u0303tetele, teiste hulgas ka va\u0308ikese- ja keskmise suurusega a\u0308riu\u0308hingutele, on majanduslik stabiilsus tagatud kui tarbijad tunnevad end ostu sooritamiseks piisavalt enesekindlalt. Viimast to\u0303stab teadmine, et peale esmaste vajaduste katmist ja\u0308a\u0308b raha u\u0308le ka meelelahutuseks ja sa\u0308a\u0308stmiseks."}, {"text_idx": "#000022", "text": "Ettevo\u0303tete tootmis- ja teenusemahtude kasvades palgatakse aga rohkem to\u0308o\u0308tajaid. Seega o\u0303ilmitseb to\u0308o\u0308ga ho\u0303ivatud inimeste arvu kasvades ka majandus. Miinimumpalga to\u0303usust vo\u0303idavad seega ko\u0303ik u\u0308hiskonnagrupid. On mo\u0303istetav, et ametiu\u0308hingutel on seeto\u0303ttu suur soov so\u0303lmida Eestis u\u0308ha enam sektoriu\u0308leseid kollektiivleppeid, mis laienevad kogu valdkonna to\u0308o\u0308tajaskonnale."}, {"text_idx": "#000023", "text": "To\u0308o\u0308tajatel tuleb endale teadvustada kasu, mida nad saavad ametiu\u0308hingu liikmeks astumisest ja u\u0308hiselt palga ning muude hu\u0308vede, na\u0308iteks lisapuhkepa\u0308evade, eest seismisest. Pealegi on miinimumpalga mo\u0303ju laialdasem kui vaid alampalka teeniva inimese veidi paksem rahakott. Selle to\u0303stmine survestab ka miinimumpalga tasemest ko\u0303rgemaid palku ja soodustab riigi maksutulu laekumist."}, {"text_idx": "#000026", "text": "Kaasik: palgasurve mo\u0303jutab ettevo\u0303tjaid ja to\u0308o\u0308tus hakkab kasvama"}, {"text_idx": "#000027", "text": "Analu\u0308u\u0308tik: to\u0308o\u0308stussektori madalseis hakkab to\u0308o\u0308tajateni jo\u0303udma"}, {"text_idx": "#000028", "text": "Ida-Virumaa ettevo\u0303tjad na\u0308evad alampalga to\u0303stmises mitut ohtu"}, {"text_idx": "#000029", "text": "Riigiteenistujate palk kasvas mullu u\u0308le 12 protsendi"}, {"text_idx": "#000032", "text": "To\u0308o\u0308andjad ja ametiu\u0308hingud jo\u0303udsid alampalga to\u0303usus kokkuleppele"}, {"text_idx": "#000034", "text": "\"AK. Na\u0308dal\": maksuplaanid toovad igal juhul kaasa u\u0308ldise maksukoormuse kasvu"}, {"text_idx": "#000035", "text": "Madis Mu\u0308ller: languseelne ostujo\u0303ud taastub alles 2025. aasta lo\u0303puks"}, {"text_idx": "#000037", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000038", "text": "Kaarel Tarand: ku\u0308lmasurm ei kohuta"}, {"text_idx": "#000040", "text": "Helen Johanson: o\u0303pilased vajavad rohkem head karja\u0308a\u0308rino\u0303u"}, {"text_idx": "#000043", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000046", "text": "Robert Annus: va\u0308ldin kokkupuuteid eelnevate lavastuslahendustega"}, {"text_idx": "#000049", "text": "Taiwan ehitab Hiina ohu to\u0303ttu kaheksa allveelaeva"}, {"text_idx": "#000052", "text": "Loe ta\u0308ismahus: riigi eelarvestrateegia aastateks 2024-2027"}, {"text_idx": "#000057", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]